Nokkuð maus hefur verið í flugsamgöngum síðustu vikur. Forstjóri Icelandair segir að ástandið geti varið út sumarið
Öngþveiti hefur myndast á flugvöllum víða um heim vegna mikils fjölda ferðamanna og verkfall SAS skapaði enn frekari vandræði fyrir norræna ferðalanga. Bogi Nils Bogason, forstjóri Icelandair, segir að það hafi tekist ágætlega að bregðast við ástandinu. Engu að síður býst hann við því að rekstur flugfélaga verði krefjandi á næstu mánuðum. Ný vandamál komi upp nánast daglega sem þurfi að bregðast við.
Icelandair fer fyrsta áætlunarflugið frá Stansted-flugvelli í London í dag. Ástandið hefur verið einna verst á Heathrow-flugvelli og hefur Icelandair verið skipað að fella niður flug þangað. Þá keypti félagið sæti í vél Play í síðustu viku vegna vandræða í flota félagsins.
Forstjóri Icelandair telur erfitt ástand í flugsamgöngum eiga eftir að vara út sumarið. Samkomulag náðist í gærkvöld í kjaradeilu flugmanna SAS, og er verkfalli þeirra þar með lokið.